สังวาลย์ วงศ์วรรณ

สังวาลย์ วงศ์วรรณ (เกิด 1 มกราคม พ.ศ. 2469) เป็นอดีตสมาชิกสภาผู้แทนราษฎรจังหวัดลำพูน สังกัดพรรครวมไทย 1 สมัย และอดีตกรรมการบริหารพรรคสามัคคีธรรมจาก “วงศ์วรรณ” สู่ “มินนะมาเมะ”

 ประวัติ 
สังวาลย์ วงศ์วรรณ เป็นบุตรชายของนายแสน หรือพ่อเจ้าแสน วงศ์วรรณ (เปลี่ยนนามสกุลจาก: ผาทอง) (สืบเชื้อสายมาจากแสนเสมอใจ กับแม่เจ้าพิมพาพระญาติเจ้าหลวงเทพวงศ์ เจ้าผู้ครองนครแพร่องค์ที่ 2 แห่งราชวงศ์แสนซ้าย) ผู้ก่อตั้งบริษัทเทพวงศ์ และนางพลอย หรือแม่เลี้ยงพลอย วงศ์วรรณ มีพี่น้องต่างมารดาอีก 2 คน ได้แก่ นายณรงค์ หรือพ่อเลี้ยงณรงค์ วงศ์วรรณ อดีตสมาชิกสภาผู้แทนราษฎรจังหวัดแพร่ และนางถนอมศรี วงศ์วรรณ 

สังวาลย์ วงศ์วรรณ สมรสกับนางนันทา วงศ์วรรณ มีบุตร-ธิดา 3 คน คือ

 นายโชติโรจน์ วงศ์วรรณ 
 นางประภาศิริ อานันโทไทย
 นายวรพล วงศ์วรรณ 

 การทำงาน 
สังวาลย์ วงศ์วรรณ เคยรับราชการในสังกัดกรมทางหลวง เคยดำรงตำแหน่งผู้อำนวยการศูนย์สร้างทางสงขลา เมื่อปี พ.ศ. 2507รายนามผู้อำนวยการศูนย์สร้างทางสงขลา ต่อมาเข้ามาทำงานในฝ่ายการเมืองโดยเป็นกรรมการในคณะกรรมการนโยบายและแผนพัฒนาการเกษตรและสหกรณ์ ในรัฐบาลของพลเอก เกรียงศักดิ์  ชมะนันทน์ประกาศสำนักนายกรัฐมนตรี เรื่อง ตั้งกรรมการอื่นในคณะกรรมการนโยบายและแผนพัฒนาการเกษตรและสหกรณ์ ได้ลงสมัครรับเลือกตั้งสมาชิกสภาผู้แทนราษฎรจังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย ที่นำโดย ณรงค์ วงศ์วรรณ อดีตรองหัวหน้าพรรคชาติไทย ในฐานะหัวหน้าพรรค และปิยะณัฐ วัชราภรณ์ เป็นเลขาธิการพรรค

ต่อมาย้ายมาสังกัดพรรคสามัคคีธรรม ซึ่งจัดตั้งขึ้นตาม รัฐธรรมนูญแห่งราชอาณาจักรไทย พุทธศักราช 2534 เป็นลำดับที่ 30/2535 เมื่อวันที่ 3 มกราคม พ.ศ. 2535 และเขาได้รับตำแหน่งกรรมการบริหารพรรค

สังวาลย์ วงศ์วรรณ ทำธุรกิจโรงงานบ่มใบยาสูบ ในจังหวัดลำพูนhttps://opencorporates.com/companies/th/0543516000029 ดูแลกิจการบริษัท เทพวงศ์ จำกัด ซึ่งเป็นธุรกิจของครอบครัวเป็นผู้ส่งออกใบยาสูบที่ใหญ่ที่สุดของประเทศไทยเปิดประวัติ "ณรงค์ วงศ์วรรณ" เจ้าของตำนาน (ว่าที่) นายกฯของไทย และยังมีธุรกิจปลูกส้มที่อำเภอแม่อาย จังหวัดเชียงใหม่อีกด้วยบริษัท ไทย แอกโกร แพลนเทค จำกัด

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๔, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๒ ง ฉบับพิเศษ หน้า ๕, ๓ ธันวาคม ๒๕๓๑

 อ้างอิง 

หมวดหมู่:บุคคลจากอำเภอเมืองลำพูน
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:วงศ์วรญาติ
หมวดหมู่:สกุลวงศ์วรรณ
หมวดหมู่:นักธุรกิจจากจังหวัดลำพูน
หมวดหมู่:นักการเมืองจากจังหวัดลำพูน
หมวดหมู่:สมาชิกสภาผู้แทนราษฎรจังหวัดลำพูน
หมวดหมู่:นักการเมืองพรรคเอกภาพ
หมวดหมู่:พรรคสามัคคีธรรม
หมวดหมู่:ชาวไทยที่มีอายุเกิน 100 ปี